Emil Lähteenmäki

Sami Emil Johannes ”Hippi” Lähteenmäki (s. 7. elokuuta 1979) on suomalainen muusikko ja Stam1na-yhtyeen kosketinsoittaja.

Lähteenmäki soitti sessiomuusikkona yhtyeen albumeilla Uudet kymmenen käskyä (2006) ja Raja (2008) sekä yhtyeen live-esiintymisissä kesästä 2007 alkaen. Jurassic Rock -festivaaliesiintymisen päätteeksi elokuussa 2009 yhtye pyysi häntä vakiojäsenekseen.

Emil soittaa M-Audion Axiom 61 -midikoskettimilla, joihin on liitetty M-Audion ProFire 610 sekä Apple MacBook.

Lähteenmäki asuu Tampereella ja työskentelee siviiliammattinaan videomikserinä Yleisradiolla.

Lähteet 

Suomalaiset metallimusiikin kosketinsoittajat
Stam1nan jäsenet
Vuonna 1979 syntyneet
Elävät henkilöt